
	
	
	




CONTRACT DE VÂNZARE-CUMPĂRARE
Nr. 00014065 - 00004511, din 10.07.2026 (Giunti Psychometrics Romania SRL)
Nr. 87/265782/17.07.2026 (DGASPC Sector 2) 



I. PARTILE CONTRACTANTE

GIUNTI PSYCHOMETRICS ROMANIA SRL, în calitate de Administrator, denumita în continuare VÂNZĂTOR.

și

DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI , în calitate de și denumită în continuare CUMPĂRĂTOR.

având în vedere că:
Beneficiarul a derulat achiziția de teste psihologice, inițiată prin publicarea în SEAP a anunțului de cumpărare directă nr. DA40803738 din 10.07.2026, au convenit încheierea prezentului contract.

II. OBIECTUL CONTRACTULUI

Art. 1. VÂNZĂTORUL se obligă să vândă, iar CUMPĂRĂTORUL se obligă să cumpere de la acesta instrumentele psihometrice comercializate și prevăzute în Anexa 3, aşa cum au fost negociate şi convenite de către părţi.

Art. 2. VÂNZĂTORUL declară în mod expres că deţine toate drepturile, acordurile, autorizaţiile şi licenţele necesare publicării şi distribuţiei instrumentelor psihometrice comercializate, așa cum sunt menţionate în Anexa 3 a prezentului contract.

Art. 3. Proprietatea şi drepturile asupra instrumentelor psihometrice ce fac obiectul prezentului contract nu se transferă, ci rămân în continuare ale proprietarilor de drept. Dreptul de reprezentare în România nu este transferabil la CUMPĂRĂTOR în baza acestui contract, ci rămâne în continuare al VÂNZĂTORULUI, care este singurul distribuitor legal îndreptățit de a face comercializarea.

Art. 4. CUMPĂRĂTORUL are dreptul ca în baza acestui contract să achiziţioneze şi alte materiale suplimentare (manuale ale testului, chestionare suplimentare, training). Fiecare comandă distinctă ulterioară se va detalia prin act adițional la prezentul contract.


III. ONORARIUL SERVICIILOR. MODALITĂŢI DE PLATĂ

Art. 5. CUMPĂRĂTORUL se obligă să plătească preţurile pentru instrumentele psihometrice achiziționate, aşa cum sunt negociate, convenite şi prevăzute în Anexa 3 la contract. Prețul corespunzător fiecărei achiziții  (detaliat prin contract sau act adițional ulterior) este exprimat în RON (TVA inclus), plătibili în 30 de zile, pe bază de factură eliberată de VÂNZĂTOR.

Art. 6. VÂNZĂTORUL se obligă ca pentru plata făcută de CUMPĂRĂTOR să emită o factură fiscală şi să o trimită CUMPĂRĂTORULUI, în original, în termen de 15 zile calendaristice. Comunicarea facturilor fiscale se poate face și în format electronic (via email),  factura fiind valabilă fără ștampilă și semnătură, conform dispozițiilor art. 319 Cod fiscal.

Art. 7. Plata va fi făcută de CUMPĂRATOR în RON, în contul VÂNZĂTORULUI, așa cum acest cont este indicat la primul aliniat al contractului.

IV. DURATA CONTRACTULUI

Art. 8. Prezentul contract este valabil pana la 31.12.2026. În ceea ce privește obligațiile rezultate din prezentul CONTRACT, acestea vor fi îndeplinite de către părți până la reziliere, prin modalitățile stabilite în prezentul contract.

V. DREPTURILE ŞI OBLIGAŢIILE PĂRŢILOR

Art. 9. VÂNZĂTORUL se obligă să trateze toate datele, informaţiile şi profilurile primite de la CUMPĂRĂTOR ca informaţii confidenţiale.

Art. 10. VÂNZĂTORUL se obligă să emită o licenţă de utilizare a instrumentului psihometric menţionat pe numele unei persoane autorizate desemnată de CUMPĂRĂTOR. VÂNZĂTORUL poate refuza emiterea licenţei dacă persoana desemnată de CUMPĂRĂTOR nu întruneşte condiţiile de eligibilitate pentru licenţiere, așa cum acestea sunt detaliate în Anexa 1 la prezentul contract.

Art. 11. CUMPĂRĂTORUL nu are dreptul de revânzare, sub-licenţiere sau răscumpărare a chestionarelor.

Art. 12. Orice chestionar aplicat sau scorat manual, electronic, sau prin orice altă formă, este considerat nul pentru orice utilizări ulterioare.

Art. 13. CUMPĂRĂTORUL se obligă să folosească exclusiv materialele originale furnizate de către VÂNZĂTOR pentru toate testările şi evaluările psihologice ce ţin de proba psihometrică licenţiată.

Art. 14. În condiţiile în care, la un anumit moment în derularea contractului, CUMPĂRĂTORUL face o cerere scrisă în acest sens şi returnează spre anulare licenţa emisă, VÂNZĂTORUL în cauză se obligă să emită o licenţă de utilizare a instrumentului psihometric menţionat pe numele unei alte persoane indicate de CUMPĂRĂTOR. Comutarea poate fi făcută doar dacă persoana indicată de CUMPĂRĂTOR este eligibilă pentru licenţiere, în condiţiile stipulate de VÂNZĂTOR și detaliate în Anexa 1 la contract; în condiţiile în care acesta nu este cazul, VÂNZĂTORUL ce primește cererea de comutare poate refuza comutarea licenţei.

Art. 15. VÂNZĂTORUL are obligaţia de a despăgubi integral CUMPĂRĂTORUL pentru orice prejudiciu, de orice natură (inclusiv amenzi, sancţiuni etc.), pe care acesta din urmă le-ar suferi ca urmare a utilizării fără drept a instrumentului psihometric licenţiat şi/sau ca urmare a neîndeplinirii cerinţelor impuse de legislaţia în vigoare pentru utilizarea instrumentului achiziţionat. VÂNZĂTORUL nu este responsabil pentru situaţiile şi pentru modalitatea în care CUMPĂRĂTORUL foloseşte instrumentul; responsabilitatea profesională pentru utilizare revine integral și exclusiv CUMPĂRĂTORULUI.

Art. 16. VÂNZĂTORUL se angajează să livreze produsele comandate CUMPĂRĂTORULUI într-un termen rezonabil (denumit în continuare „termen de livrare”). Livrările de produse confirmate de VÂNZĂTOR se vor face în funcție de opțiunile de livrare ale VÂNZĂTORULUI, de obicei de la cinci (5) până la zece (10) zile lucrătoare de la confirmarea comenzii. Produsele ce trebuie comandate de la furnizor sunt de obicei livrate în douăzeci (20) până la șapte zeci și cinci (75) zile. În cazuri excepționale, VÂNZĂTORUL poate prelungi unilateral termenul de livrare, chiar și în mod repetat. VÂNZĂTORUL își rezervă dreptul de a prelungi termenul de livrare din cauza forței majore sau în cazurile în care nu este posibil din motive obiective să livreze mărfurile în termenul indicat. În cazul unei prelungiri a perioadei de livrare, VÂNZĂTORUL informează CUMPĂRĂTORUL prin e-mail la adresa de e-mail sau SMS a cumpărătorului. În acest caz, CUMPĂRĂTORUL are dreptul să renunțe la contract.

Art. 17. CUMPĂRĂTORUL va suporta costul de livrare și ambalare pentru aceste produse. Serviciile de curierat utilizate de VÂNZĂTOR sunt detaliate în Anexa 3.

Art. 18. În cazul achiziţiilor ulterioare datei încheierii contractului, materialele suplimentare vor fi vândute CUMPĂRĂTORULUI la preţul de listă valabil la momentul cererii sale, așa cum acestea se vor confirma prin act adițional la prezentul contract; acest contract nu asigură păstrarea neschimbată a preţurilor practicate de VÂNZĂTOR. Lista de prețuri inclusă în Anexa 3 este valabilă pentru achizițiile făcute la momentul semnării contractului. 

Art. 19. În cazul în care au fost achiziţionate produse pentru scorarea online, VÂNZĂTORUL se obligă să pună la dispoziţia CUMPĂRATORULUI pe toata durata contractului sistemul său de scorare online. Sistemul de scorare online (electronic) presupune interacţiunea utilizatorului desemnat de CUMPĂRĂTOR cu site-ul https://www.testcentral.ro, pe baza numelui de utilizator şi a parolei de utilizator puse la dispoziţie de VÂNZATOR la începutul licenţei. Scorarea chestionarelor se face automat şi instantaneu prin acest sistem online.

Art. 20 . În cazul în care au fost achiziţionate produse pentru scorarea prin sistemul software Psy4, CUMPĂRĂTORUL este obligat să trateze PSY4 la fel ca pe orice alt material care intră sub incidenţa drepturilor de autor. Orice operaţie de manipulare, modificare, de conversie, decodare, inginerie inversă, demontare sau, în orice caz, crearea de produse derivate din sau bazate pe PSY4 sau părţi ale acestuia este ilegală. În cazul acestui software se aplică suplimentar faţă de acest contract obligaţiile care îi vor fi stipulate CUMPĂRĂTORULUI la momentul instalării şi care sunt acceptate de acesta prin instalarea software-ului.

Art. 21. În cazul achiziţionării serviciilor de training, VÂNZĂTORUL ce furnizează astfel de servicii se obligă să pună la dispoziţie ca trainer un profesionist format în utilizarea instrumentului achiziţionat şi să ofere participanţilor diplomă de certificare a prezenţei la training. Trainingul realizat de VÂNZĂTOR nu se constituie în licenţă de utilizare a testului pentru CUMPĂRĂTOR şi nici nu constituie o certificare formală a vreunui drept a acestuia în relaţie cu VÂNZĂTORUL sau cu testul achiziţionat. CUMPĂRĂTORUL se obligă să indice pentru training exclusiv persoane care pot fi licenţiate în uzul unei probe psihometrice de clasă A/B/C, conform cu standardele Colegiului Psihologilor din România şi ale Asociaţiei Psihologilor Americani. VÂNZĂTORUL organizează modulele de training cu o frecvenţă de o dată la şase luni. Este obligaţia CUMPĂRĂTORULUI să se conformeze acestui program şi să opteze în timp util pentru un loc într-o sesiune de training. Dacă timp de 12 luni de la semnarea contractului CUMPĂRĂTORUL nu a reuşit să îşi armonizeze programul cu cel al trainingurilor, astfel încât să participe toate persoanele indicate la toate sesiunile de trening , la toate modulele, acest lucru nu poate fi imputat culpei VÂNZĂTORULUI, iar CUMPĂRĂTORUL va pierde dreptul de a mai beneficia de modulele de training ce nu au fost parcurse de personalul desemnat. Într-o asemenea situaţie, VÂNZĂTORUL nu este obligat să returneze CUMPĂRĂTORULUI sumele aferente prestaţiei neonorate din culpa CUMPĂRĂTORULUI.

Art. 22. CUMPĂRĂTORUL nu are dreptul să facă public, prin mijloace electronice, tipografice sau prin orice alte modalităţi nici o parte a materialelor primite sau achiziţionate de la VÂNZĂTOR în vederea execuţiei licenţei: chestionare, foi de răspuns, manuale, grile de scorare etc. Orice publicare, electronică sau tipografică sau în orice altă modalitate, precum şi orice înstrăinare a acestor materiale trebuie făcută cu acordul prealabil, exprimat explicit şi în scris de VÂNZĂTOR.

Art. 23. CUMPĂRĂTORUL are dreptul de a folosi parţial sau integral raportul-profil ce îi revine pentru fiecare scorare a unui chestionar, în relaţiile sale contractuale cu terţi, cu păstrarea confidenţialităţii şi doar în condiţiile în care publicarea acestora nu aduce leziune dreptului de copyright. Este interzisă aşadar publicarea integrală, prin orice mijloace, a rapoartelor-profil (de exemplu în ziare, reviste, internet etc.). Divulgarea acestora trebuie făcută în limitele prevederilor etice legate de circulaţia rezultatelor evaluărilor psihologice.

Art. 24. În cazul în care, în timp, VÂNZĂTORUL întrerupe/sistează distribuţia produsului achiziţionat, chestionarele originale rămase neaplicate sau nescorate la acel moment vor avea o valabilitate de graţie de încă 3 ani de la momentul anunţării în scris a modificării sus-menţionate. În aceste condiţii, CUMPĂRĂTORUL nu va avea dreptul la compensaţii financiare sau de orice alt fel legate de sistarea respectivului produs sau serviciu.

VI. GARANŢII

Art. 25. Părţile declară că au deplină autoritate şi putere de a încheia prezentul Contract şi de a-şi asuma şi îndeplini obligaţiile ce decurg din acesta.

VII. MODIFICĂRI ALE CONTRACTULUI

Art. 26. Modificarea termenilor prezentului contract nu se poate face decât prin act adiţional, după un preaviz, exprimat în formă scrisă, de maxim 7 zile.

VIII. FORŢĂ MAJORĂ

Art. 27. Forţă Majoră, definită potrivit legii, exonerează de răspundere partea care o invocă şi o dovedeşte. Intervenţia unui caz de Forţă Majoră va fi notificat în termen de 3 zile de la intervenţia respectivului eveniment. În cazul în care acel caz de Forţă Majoră se extinde pe o durată mai mare de o luna, atunci părţile vor angaja negocieri privind continuarea sau încetarea prezentului contract.

IX. RĂSPUNDEREA PĂRŢILOR CONTRACTANTE

Art. 28. Ambele părţi se obligă să urmărească şi să se informeze reciproc asupra derulării contractului.
	
Art. 29. Nici o parte nu poate modifica unilateral prezentul contract. Modificarea poate interveni numai prin acordul de voinţă exprimat al Părţilor și confirmat prin act adițional semnat.

Art. 30. Având în vedere caracterul regimului special al instrumentelor psihologice, cu circuit limitat doar la persoanele cu competenţe demonstrate în domeniul evaluării psihologice, CUMPĂRĂTORUL se obligă să respecte, în calitate de utilizator final, prevederile referitoare la utilizarea testelor psihologice, aşa cum sunt stipulate prin Legea 213/2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România, modificată, şi prin Regulamentele aferente elaborate de Colegiul Psihologilor din România.

Art. 31. Neexecutarea, executarea defectuoasă sau executarea cu întârziere a obligaţiilor comerciale asumate în prezentul contract angajează pentru partea în culpă răspunderea în condiţiile Noului Cod Civil. Pentru neîndeplinirea culpabilă sau îndeplinirea necorespunzătoare sau parțială a obligațiilor asumate prin prezentul contract, de către una din părți, partea prejudiciată va putea dispune rezilierea Contractului. Rezilierea se notifică în scris cu cel puțin 15 zile în prealabil, prin scrisoare recomandată cu confirmare de primire, celeilalte părți și se motivează. Dacă partea în culpă nu remediază abaterea sesizată în termenul notificării. Contractul se consideră încetat de drept la împlinirea termenului de 15 zile, fără vreo altă formalitate și fără a mai fi necesară punerea în întârziere. Partea în culpă va plăti daune-interese, cheltuieli, taxe şi cheltuieli de orice natură, aferente, în situaţia neexecutării sau executării necorespunzătoare a obligațiilor din prezentul contract. 

Art. 32. Orice fel de act sau încercare din partea CUMPĂRĂTORULUI de copiere, multiplicare, duplicare, sau stocare, fie acestea în formă tipografică, fotografică sau electronică, a oricăruia dintre materialele sau a unor părţi din materialele puse la dispoziţie de către VÂNZĂTOR (incluzând dar nerezumându-se la chestionare, foi de răspuns, manuale) pune CUMPĂRĂTORUL în culpă faţă de legea romană a drepturilor de autor şi duce automat la terminarea licenţei şi la iniţierea măsurilor legale împotriva CUMPĂRĂTORULUI.

X. NOTIFICĂRI

Art. 33. Orice notificare sau comunicare adresată de către o parte celeilalte va fi considerată valabil îndeplinită, dacă va fi transmisă acestei ultime părţi la adresa de corespondenţă stipulată în primele paragrafe ale acestui contract sau, dacă e cazul, la o altă adresă comunicată printr-o notă scrisă adresată celeilalte părţi.

Art. 34. În cazul în care comunicarea va fi făcută prin poştă, ea se va face prin scrisoare recomandată cu confirmare la primire.

Art. 35. În cazul în care comunicarea va fi făcută sub formă de fax sau email, comunicarea se consideră primită de către destinatar în prima zi lucrătoare următoare celei în care a fost expediată, având dovadă confirmării la primire.

XI. LEGISLAȚIE ȘI LITIGII

Art. 36. Prezentul contract este guvernat de legislația română. Părţile convin că eventualele litigii ce decurg din interpretarea şi executarea prezentului Contract, care nu vor putea fi soluţionate pe cale amiabilă, să fie supuse instanţelor judecătoreşti competente de drept comun.

Art. 37. Neexecutarea în totul sau în parte ori executarea necorespunzătoare a prezentului contract obligă partea în culpă la plata despăgubirilor care să acopere paguba suferită şi folosul nerealizat.

XII. ÎNCETAREA ȘI REZILIEREA

Art.38. Orice Parte poate rezilia prezentul Contract cu o notificare prealabilă de 60 de zile, transmisă celeilalte Părţi în acest sens, în cazul în care una dintre Părți:

(i) îşi încetează/restrânge activitatea sau o parte substanţială din aceasta sau intră în incapacitate de plată; sau
(ii) nu îşi execută obligaţiile pentru o perioadă mai mare de 15 (cincisprezece) zile, calculată de la data scadenţei, conform prezentului Contract;
(iii) cesionează contractul către o terță parte fără acordul prealabil scris al celeilalte Părți.

Art.39.  Contractul poate înceta de asemenea și prin:
a.  Acordul Părților;
b.  Denunțarea unilaterală, de către oricare dintre Părți, cu un preaviz de 60 de zile.

XIII. PRELUCRAREA DATELOR CU CARACTER PERSONAL
Art.40. În ceea ce privește datele cu caracter personal ale reprezențantilor legali ai Părților semnatare, ale persoanelor de contact desemnate contractual și  ale angajaților Părților desemnați să asigure implementarea contractului (aceste categorii de persoane fiind numite în cele ce urmează ”Persoane Vizate”), ambele Părți garantează că procesarea datelor cu caracter personal ale acestor persoane vizate se va face cu respectarea cerințelor Regulamentului nr.679/2016, fiecare Parte obligându-se să asigure informarea propriilor salariați sau reprezentanți legali conform art.13 și art.14 din Regulamentul nr.679/2016 în ceea ce privește dezvăluirea datelor lor de contact către cealaltă Parte, în scopul derulării raporturilor comerciale, niciuna dintre Părți neavând dreptul de a prelucra aceste date în alte scopuri. De asemenea, fiecare Parte se obligă să asigure măsurile de securitate și tehnice necesare pentru procesarea datelor cu caracter personal  conform Regulamentului nr.679/2016.

Art.41. Toate datele cu caracter personal pe care părțile le prelucrează și le transferă între ele pentru îndeplinirea obiectului Contractului, precum și documentele, informațiile, cunoștințele, indiferent de suportul pe care se află (de exemplu, dar fără a se limita la: format fizic, format electronic, dischete, discuri, cd-uri), la care părțile au acces pe parcursul derularii Contractului, au caracter strict confidențial.

Art.42. Perioada pentru care se prelucrează datele cu caracter personal nu trebuie sa depășească perioada necesară îndeplinirii scopurilor în care sunt prelucrate datele și anume executarea Contractului. În consecință, în termen de 3 ani de la terminarea Contractului, Părțile se obligă să șteargă datele salvate în sistemele și arhivele proprii, cu excepția datelor și informațiilor necesare în cadrul unei proceduri litigioase sau a celor necesar a fi păstrate conform legii pentru evidențierea activității și facturarea/plata serviciilor, ținând cont și de obligațiile de arhivare și de raportare sau, după caz, în condițiile obținerii acordului expres a persoanelor vizate pentru acest scop.

Art.43. Datele cu caracter personal ce sunt prelucrate de părți, necesare pentru îndeplinirea obiectului Contractului, în conformitate cu prevederile prezentului Art.43 sunt: numele și prenumele, adresa de mail, numere de telefon – ale reprezentanților legali și persoanelor de contact desemnate. Colectarea și prelucrarea inițială a datelor cu caracter personal necesare va fi realizată de către CUMPĂRĂTOR, respectiv GIUNTI PSYCHOMETRICS ROMANIA SRL. Atât GIUNTI PSYCHOMETRICS ROMANIA SRL cât și CUMPĂRĂTORUL sunt considerați a fi Operatori în ceea ce privește prelucrarea datelor cu caracter personal menționate mai sus, transferate între părți sau, după caz, prelucrate în baza Contractului. Astfel:
1. GIUNTI PSYCHOMETRICS ROMANIA SRL va transfera către CUMPĂRĂTOR, după colectare, date cu caracter personal ale persoanelor vizate, respectiv ale persoanelor de contact desemnate prin Contract și ale reprezentanților legali. 
2. CUMPĂRĂTORUL va transfera către GIUNTI PSYCHOMETRICS ROMANIA SRL, după colectare, date cu caracter personal ale persoanelor vizate, respectiv ale persoanelor de contact desemnate prin Contract și ale reprezentanților legali.

Art.44. Obligațiile și drepturile Părților sunt următoarele:
1) În vederea derulării Contractului, Părțile sunt pe deplin responsabile de respectarea obligațiilor impuse de legislația incidentă fiecăreia dintre acestea cu privire la prelucrarea Datelor cu Caracter Personal și sunt obligate să respecte Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date. În plus, se vor aplica și alte acte normative în vigoare pe parcursul derulării Contractului. 
2) În cazul în care cadrul legislativ incident în materie de prelucrare a datelor cu caracter personal se modifică și/sau în ipoteza unui transfer al datelor cu caracter personal în afara teritoriului Uniunii Europene, Părțile declară și garantează că vor depune toate diligențele necesare - de a procura/emite și preda una către cealalta, orice documente le stau în putință și care ar fi utile - pentru îndeplinirea tuturor efectelor Contractului și respectarea prevederilor legislației incidente în domeniul prelucrării datelor cu caracter personal, inclusiv obținerea avizului ANSPDCP și/sau transmiterea notificării catre ANSPDCP, după caz. 
3) Fiecare parte care colectează datele cu caracter personal referitoare la Persoanele Vizate în vederea executării Contractului se obligă să informeze Persoana Vizată și să comunice Persoanei Vizate Informarea privind prelucrarea datelor cu caracter personal, dacă este cazul.
4) GIUNTI PSYCHOMETRICS ROMANIA SRL va lua toate măsurile necesare împotriva utilizării, reproducerii, divulgării, transferării, dezvăluirii sau publicării neautorizate a datelor cu caracter personal primite de la CUMPĂRĂTOR. În același timp, CUMPĂRĂTORUL va lua toate măsurile necesare împotriva utilizării, reproducerii, divulgării, transferării, dezvăluirii sau publicării neautorizate a datelor cu caracter personal primite de la GIUNTI PSYCHOMETRICS ROMANIA SRL. Părțile sunt de acord să prelucreze și să folosească datele cu caracter personal pentru realizarea relațiilor reciproce de afaceri în scopul îndeplinirii obiectului Contractului. 
5) Având în vedere evoluția naturală a domeniului IT, destinată furnizarii de aplicații informatice în scopul digitalizării serviciilor prestate de către furnizorii de servicii IT, părțile înteleg ca, pentru derularea Contractului, datele cu caracter personal prelucrate pot fi transferate către alți destinatari, inclusiv către alte companii din acelasi grup, autorități publice (de exemplu, dar fără a se limita la: autoritățile de aplicare a legii și de înfăptuire a justiției în baza unei solicitări oficiale), împuterniciții și/sau colaboratorii părții în cauză. 
6) Fiecare parte declară și garantează că personalul propriu a fost informat cu privire la drepturile și obligațiile pe care le are în conformitate cu Regulamentul General Privind Protecția Datelor. 

7) OBLIGAȚIILE ESENȚIALE ALE PĂRȚILOR cu privire la prelucrarea datelor cu caracter personal sunt următoarele: 

a. Părțile se obligă să ofere suficiente garanții în ceea ce privește măsurile de securitate tehnice și organizatorice referitoare la operațiunile de prelucrare a datelor cu caracter personal și să respecte normele de securitate, astfel încât prelucrarea datelor cu caracter personal ale persoanelor vizate să respecte cerințele prevăzute de GDPR și să asigure protecția drepturilor persoanei vizate, în conformitate cu prevederile articolului 32 din Regulament. 
b. Personalul părților care efectuează operațiunile de prelucrare a datelor cu caracter personal va fi stabilit pe baza principiului “need to know”. În acest sens, părțile vor limita și permite accesul la datele cu caracter personal numai pentru angajații acestuia care au nevoie să le cunoască. Părțile sunt pe deplin responsabile în ceea ce privește instruirea personalului propriu cu privire la obligațiile prevăzute în prezentul art.44 și în Regulamentul General Privind Protecția Datelor. Părțile se asigură ca în cazul încetării, din orice motiv, a relației de colaborare cu personalul propriu, toate și oricare drepturi informatice acordate personalului vor fi șterse, iar datele cu caracter personal vor rămâne în deplină siguranță. 
c. Părțile au dreptul să transfere către alți destinatari doar acele date cu caracter personal absolut necesare pentru îndeplinirea obiectului Contractului, destinatari care vor fi recrutați de părți în condițiile prevăzute în art. 28. alin (2) și (4) din Regulament. Pentru evitarea oricărui dubiu, părțile nu vor dezvălui datele cu caracter personal altor categorii de persoane decât cele care sunt implicate în mod direct pentru derularea Contractului. În acest sens, fiecare parte declară și garantează că: 
i) înainte de transferul datelor cu caracter personal se va asigura că între acesta și împuternicitul său există un contract valabil, prin care împuternicitul lui să aibă obligația de a respecta aceleași condiții de protecție a prelucrării datelor cu caracter personal și aceleași instrucțiuni referitoare la prelucrarea datelor cu caracter personal prevăzute în prezentul Contract; 
ii) datele cu caracter personal vor putea fi transferate exclusiv în spațiul Uniunii Europene. 
d. Părțile se obligă să: 
i) prelucreze datele cu caracter personal cu bună-credință; 
ii) stocheze datele cu caracter personal într-o forma care să permită identificarea persoanelor vizate strict pe durata necesară realizării scopurilor în care datele sunt colectate și în care vor fi ulterior prelucrate. 
e. Fiecare parte păstrează o evidență a activităților de prelucrare desfășurate în conformitate cu prevederile art. 30 alin. (2), (3) și (4) din Regulamentul General Privind Protecția Datelor. 
f. Fiecare parte se obligă să nu divulge datele cu caracter personal la care are acces, ca urmare a unei vulnerabilități a sistemelor informatice. 
g. Fiecare parte se obligă să raporteze de îndată și anume în cel mult o oră prin e-mail, orice incident de securitate constatat în sistemul de transmitere și prelucrare a datelor cu caracter personal în ceea ce privește securitatea sistemelor informatice, precum și orice incident referitor la posibila utilizare sau întrebuințare greșită/ necorespunzătoare a acestora. 
h. Fiecare parte se obligă să nu trimită în mod neautorizat sau în afara obiectului Contractului documente sau fișiere ce conțin date cu caracter personal care pot prejudicia oricare dintre părți sau Persoana Vizată. 
i. Fiecare parte se obligă să asigure Persoanelor Vizate dreptul la portabilitatea datelor, într-un format structurat, utilizat în mod curent și care poate fi citit automat.

XIV. DISPOZIȚII FINALE

Art.45. COMUNICAREA ÎNTRE PĂRȚI. Orice notificare adresată de către una din părți celeilalte va trebui să fie realizată prin poștă sau curier, cu confirmare de primire, ori prin email. Notificarea este considerată ca fiind recepționată în momentul în care expeditorul este în posesia confirmării de primire semnată de către destinatar sau generată electronic de adresa destinatarului. Aceste notificări vor fi adresate, în lipsă de modificări notificate, la adresele menționate în partea introductivă a Contractului. În caz de modificare a adresei, persoanelor de contact  și/sau a adresei de e-mail, partea în cauză va notifica celeilalte părți, modificările intervenite în termen de cel mult 24 de ore de la data modificării.

Art.46 Dacă una sau mai multe prevederi ale prezentului capitol devin invalide, ilegale sau neaplicabile în orice fel, validitatea, legalitatea sau aplicabilitatea prevederilor rămase în capitol nu vor fi afectate sau primejduite. Cu toate acestea, părțile sunt de acord să depună toate diligențele necesare pentru a atinge scopul prevederilor invalide prin intermediul unor noi prevederi valide din punct de vedere legal. 

Art. 47. Noi, semnatarii prezentului Contract, în calitate de reprezentanți legali ai părților, declarăm că am citit în întregime prezentul capitol și, întrucât corespunde întocmai voinței societăților pe care le reprezentăm, le acceptăm fără a avea nicio rezervă cu privire la conținutul acestuia pe care l-am înțeles pe deplin și/sau la drepturile și obligațiile pe care acest capitol le atrage după el, și suntem de acord să semnăm prezentul Contract întocmai în forma în care este redactat.

Art.48. Prezentul contract de vânzare-cumpărare comercială cuprinde [6] file şi 3 Anexe (Anexa 1 - Condiţiile de eligibilitate pentru licenţiere, Anexa 2 – Informarea GDPR, Anexa 3 – Instrumentele psihometrice achiziționate) , care fac parte integrantă din prezentul înscris şi care se referă la denumirea şi individualizarea mărfurilor, la cantităţile şi la valorile aferente, la eligilibilitatea pentru licențiere și la informarea GDPR. Fiecare Anexă este semnată, datată şi ştampilată de părţi.

Art.49. Prezentul Contract reprezintă întregul acord de voinţă al Părţilor şi înlătură toate înţelegerile anterioare între Părţi, verbale sau scrise.

Art.50. Nimic din prezentul Contract nu va fi considerat drept constituire a unei asocieri în participaţiune între Părţi sau desemnare a oricărei Părţi ca agent al celeilalte Părţi.

Art.51. Părţile declară ca toate clauzele prezentului Contract au fost negociate, convenite şi acceptate de ambele Părti, precum și faptul că, prin stabilirea clauzelor prezentului Contract, au agreat asupra tuturor elementelor esenţiale, importante şi secundare ale Contractului.   	

Contractul şi Anexa au fost încheiate astăzi, în două exemplare originale, câte unul pentru fiecare parte contractantă.

ANEXA 1


Condiţiile de eligibilitate pentru licenţiere

Instrumentele (testele) psihometrice distribuite de TestCentral în România se supun tuturor standardelor APA și ITC în domeniu, fiind așadar clasificate în conformitate cu modelul A-B-C recomandat de APA. Așadar, testele și instrumentele psihometrice reprezentate de noi sunt accesibile doar utilizatorilor calificați. 
În conformitate cu standardele internaționale și cu reglementările APA, fiecare instrument este desemnat ca fiind de tipul A, B sau C și fiecare din aceste tipuri cer o calificare diferită pentru a putea fi achiziționate. 

Instrumente de clasă A
 Un instrument de clasă A poate fi achiziționat de orice entitate, organizație sau instituție, precum și de orice persoană indiferent de calificarea ei profesională. De obicei testele de calificare A, care nu cer o anumită formare profesională, sunt destinate uzului în business sau în zona educațională. 

Instrumente de clasă B 
Instrumentele de clasă B sunt destinate acelor persoane care au absolvit studii universitare cu profil psihologic ori asimilate acestora (asistența socială, psiho-sociologie, psihopedagogie specială). Aceasta este o concesie făcută situației din România, căci standardul APA stabilește accesibilitatea instrumentelor de tip B exclusiv pentru absolvirea unui curs de psihometrie la nivel de Master, precum și (condiții cumulate!) training specializat sub supervizarea unui psiholog calificat. 

Instrumente de clasă C 
Instrumentele de clasa C sunt destinate exclusiv persoanelor care au absolvit cursul specific de utilizare instrumentului sau care sunt membri ai unor organizații profesionale care îi califică pentru uzul respectivului test, ori care lucrează sub supervizarea directă a unui psiholog calificat pentru uzul respectivului test. 
Există o multitudine de factori care sunt luați în considerare în judecarea nivelului de calificare al unei persoane, pe lângă formarea sa profesională. Se consideră calitatea de membru în organizații profesionale cu activitate în zona psihologiei sau consilierii, calitatea de angajat al unei instituții activă în aceste zone, experiența generală în testare și în psihometrie, precum și utilizarea intenționată a testului. Studenții, precum și celelalte persoane care nu au calificarea necesară, trebuie să primească girul supervizor al unui psiholog calificat, care va avea întreaga responsabilitate pentru utilizarea testelor.

CUMPARATOR                                                                                VANZATOR
D.G.A.S.P.C. SECTOR 2                                           GIUNTI PSYCHOMETRICS ROMANIA SRL Director General							Administrator 


ANEXA 2
Informare GDPR

a. Informare VÂNZĂTOR

GIUNTI PSYCHOMETRICS ROMANIA SRL, în calitate de Director, denumită în continuare  “Societatea”, dorește sa va informeze despre prelucrarea datelor dumneavoastra cu caracter personal în contextul anumitor operațiuni referitoare la încheierea și executarea Contractului încheiat de către Societate și DGASPC SECTOR 2, partenerul său contractual (”Partenerul”), 
Datele cu caracter personal sunt prelucrate de GIUNTI PSYCHOMETRICS ROMANIA SRL în condițiile specificate în cele ce urmează:
1. Scopul și temeiurile prelucrării
Această informare se referă la calitatea dumneavoastră de reprezentant / persoană de contact/ angajat al executantului/prestatorului/agenției și/sau furnizorului cu care Societatea are o relație comercială. 
Societatea prelucrează datele cu caracter personal menționate în Secțiunea 2 de mai jos în următoarele scopuri, pe baza temeiurilor legale indicate pentru fiecare dintre acestea: 
	[bookmark: _Hlk511209145]
	Scop
	Temei legal

	1
	Încheierea și executarea contractului dintre Societate și Partenerul al cărui reprezentant / persoana de contact / angajat sunteți, și menținerea unei relații comerciale continue, menite să rezolve orice problemă care poate aparea în executarea contractului și prestarea serviciilor asumate de Companie și Partener
	Interesul legitim comun al Societății de a desfășura o relație comercială prin intermediul reprezentaților și angajaților lor, în vederea implementării contractului de servicii.

	2
	Transmiterea/divulgarea datelor cu caracter personal către instituțiile sau autoritațile publice, în măsura în care este obligatoriu prin lege
	Obligație legală

	3
	Organizarea recuperării debitelor, echipamentului și soluționarea oricăror situații judiciare aflate în legatură cu executarea contractului
	Interesul legitim al Societății de a-și proteja situația sa financiară și bunurile sale. Obligația legală de a furniza datele în scopul desfășurării procedurilor juridice, judiciare sau formalități extrajudiciare în legatură cu executarea contractului.



2. Categorii de date cu caracter personal
Datele cu caracter personal care vor fi prelucrate de către Societate în scopurile menționate mai sus vor acoperi următoarele: 
	
	Scop 
	Categorii de date prelucrate 

	1
	Încheierea și executarea contractului și desfășurarea activității comerciale
	Nume, prenume, număr de telefon, adresa de email, adresă domiciliului/sediului, adresa de livrare, cont și sucursală, CNP/CUI/CIF, nr. Înreg. Reg. Comerțului, reprezentant și funcție. 

	2
	Transmiterea/divulgarea datelor cu caracter personal către instituțiile sau autoritățile publice, în măsura în care este obligatoriu prin lege
	Nume, prenume, număr de telefon, adresa de e-mail și/sau orice alte date de identificare puse la dispoziția Societății pe durata executării contractului, în măsura în care divulgarea acestor date de identificare este obligatorie prin lege.

	3
	Organizarea recuperării debitelor, echipamentului și soluționarea oricăror situații judiciare aflate în legătură cu executarea contractului
	Nume, prenume, adresa de e-mail, numărul de telefon și/sau orice alte date de identificare puse la dispozitia Societății pe durata executării contractului, în măsura în care divulgarea acestor date de identificare este necesară în baza interesului legitim al Societății sau, dupa caz, obligatorie prin lege.



3. Colectarea datelor cu caracter personal 
Societatea a colectat datele cu caracter personal la semnarea contractului sau în executarea acestuia de la reprezentantul legal sau titularul de proiect al Partenerului al cărui angajat /reprezentant/persoana de contact sunteți.
4. Destinatarii datelor cu caracter personal 
Pentru îndeplinirea scopurilor menționate mai sus, Societatea folosește serviciile mai multor parteneri contractuali ( de ex. furnizori de servicii logistice, servicii externalizate de contabilitate, furnizori servicii pază, IT). Acești parteneri contractuali își desfășoară activitatea comercială în România, iar acestora le pot fi furnizate datele dumneavoastră cu caracter personal pentru a fi folosite în limita obligațiilor  pe care și le-au asumat față de Societate. 
Datele cu caracter personal pe care le divulgam către persoanele împuternicite de noi cu prelucrarea lor sunt limitate la minimul necesar de date cu caracter personal în vederea realizării serviciilor respective și, totodată, le solicitam să nu folosească datele cu caracter personal în niciun alt scop. Depunem toate eforturile să ne asiguram că toate entitățile cu care noi lucrăm stochează datele dumneavoastră cu caracter personal în condiții de siguranță și securitate. 
Unii dintre partenerii noștri contractuali sunt terțe părți care nu au rolul de a prelucra datele cu caracter personal, dar pot avea acces la ele în vederea îndeplinirii obligațiilor lor sau în interacțiunea lor cu Societatea, după cum ar fi societăți de mentenanță tehnica, auditori financiari sau prestatori de servicii juridice. 
Datele cu caracter personal menționate mai sus pot fi puse la dispoziție sau transmise unor părți terțe în următoarele situații: 
(i) autorități publice, auditori sau instituții cu competente în activități de control cu privire la activitățile sau activele Societății, care solicită Societății să furnizeze informații, în baza obligațiilor legale care incumbă Societății. 
(ii) pentru îndeplinirea unei cerințe legale sau pentru protejarea drepturilor și activelor Societății noastre sau ale altor entități sau persoane, după cum ar fi instanțele de judecată 
(iv) părti terțe achizitoare, în măsură în care activitatea Societății ar fi (total sau parțial) transferată, iar datele cu caracter personal are persoanelor vizate ar fi parte din activele reprezentând obiectul tranzacției.

5. Transferul datelor cu caracter personal in afara tarii
În contextul operațiunilor descrise mai sus, datele dumneavoastră cu caracter personal nu sunt transferate în afara țării către state din Uniunea Europeana (“UE”) sau din Spațiul Economic European (“SEE”).
6. Durata prelucrarii
Vom stoca datele dumneavoastră cu caracter personal doar pentru perioada de timp necesar atingerii scopurilor prelucrării, așa cum sunt ele menționate mai sus, și cu respectarea reglementărilor legale în vigoare.  În situația în care Societatea va stabili că are un interes legitim sau o obligație legală pentru a continua prelucrarea datelor dumneavoastră cu caracter personal în alte scopuri,  veți fi informați în prealabil,  în mod corespunzător.
Estimam că activitățile de prelucrare detaliate mai sus vor necesita stocarea datelor dumneavoastră cu caracter personal pentru următoarele perioade de timp:
	[bookmark: _Hlk511208003]
	Scop 
	Durata

	1
	Încheierea și executarea contractului dintre Societate și Partener al cărui reprezentant / persoana de contact / angajat sunteți, și menținerea unei relații comerciale continue, menite să rezolve orice problema care poate apărea în implementarea contractului
	3 ani de la încetarea contractului încheiat cu Partenerul și pe perioada necesară pentru protejarea drepturilor Societății având în vedere legea aplicabilă contractului, inclusiv perioada de prescripție și termenele prevăzute de către legislația fiscala și contabilă/ perioada de stocare stabilita de către Societate.

	2
	Transmiterea/divulgarea datelor cu caracter personal către instituțiile sau autoritățile publice, în măsura în care este obligatoriu prin lege
	5 ani de la încetarea contractului încheiat cu Partenerul și pe perioada necesară pentru protejarea drepturilor Societății având în vedere legea aplicabilă contractului, inclusiv perioada de prescripție și termenele prevăzute de către legislația fiscala și contabilă/ perioada de stocare stabilita de către Societate.

	3
	Organizarea recuperării debitelor, echipamentului și soluționarea oricăror situații judiciare aflate în legătură cu executarea contractului
	3 ani de la încetarea contractului încheiat cu Partenerul și pe perioada necesară pentru protejarea drepturilor Societății având în vedere legea aplicabilă contractului, inclusiv perioada de prescripție și termenele prevăzute de către legislația fiscala și contabila/ perioada de stocare stabilită de către Societate.



7. Ce se întâmplă cu datele dumneavoastră cu caracter personal după ce prelucrarea încetează
[bookmark: _Hlk511208386]După momentul în care durata prelucrării menționată mai sus expiră și Societatea nu mai are motive legale sau un interes legitim cu privire la prelucrarea datelor dumneavoastră cu caracter personal, datele cu caracter personal vor fi șterse în conformitate cu procedurile Societății, care pot implică anonimizarea sau distrugerea. 
8. Procesul decizional automatizat și crearea de profiluri 
Datele cu caracter personal menționate în prezenta nu sunt supuse unor procese decizionale automatizate, inclusiv creare de profiluri.
9. 	Securitatea prelucrării datelor cu caracter personal
[bookmark: _Hlk511208510]Societatea vă informează că evaluează și îmbunătățește în mod constant măsurile de securitate implementate în vederea asigurării unei prelucrări a datelor cu caracter personal  în condiții de siguranță și securitate. 
Drepturile persoanei vizate în ceea ce privește prelucrarea datelor cu caracter personal
În contextul prelucrării datelor dumneavoastră cu caracter personal, aveți următoarele drepturi:
Dreptul de acces la datele cu caracter personal prelucrate: aveți dreptul de a obține confirmarea faptului că datele dumneavoastră cu caracter personal sunt sau nu prelucrate și, în caz afirmativ, de a avea acces la tipul de date cu caracter personal și condițiile în care sunt prelucrate, prin adresarea unei cereri în acest sens către operatorul de date;
Dreptul de a cere rectificarea sau ștergerea datelor cu caracter personal: aveți posibilitatea de a solicita, prin adresarea unei cereri în acest sens către operatorul de date, rectificarea datelor cu caracter personal inexacte, completarea datelor incomplete sau ștergerea datelor dumneavoastră cu caracter personal în cazul în cazul în care (i) datele nu mai sus necesare în scopul inițial (și nu exista un nou scop legal), (ii) temeiul juridic al prelucrării este consimțământul persoanei vizate, persoana vizată își retrage consimțământul și nu exista alt temei legal, (iii) persoana vizata își exercita dreptul de a se opune, iar operatorul nu are motive legitime care să prevaleze pentru a continua prelucrarea, (iv) datele au fost prelucrate ilegal, (v) ștergerea este necesara pentru conformarea cu legislația UE sau legislația română sau (vi) datele au fost colectate în legătură cu servicii ale societății informaționale oferite copiilor (daca este cazul), când se aplica cerințe specifice cu privire la consimțământ;
Dreptul de a solicita restricționarea prelucrării: aveți dreptul de a obține restricționarea prelucrării în cazurile în care: (i) considerați că datele cu caracter personal prelucrate sunt inexacte, pentru o perioadă care să permită operatorului să verifice exactitatea datelor cu caracter personal; (ii) prelucrarea este ilegala, dar nu doriți să vă ștergem datele cu caracter personal, ci să restrângem utilizarea acestor date; (iii) în cazul în care operatorul de date nu mai are nevoie de datele dumneavoastră cu caracter personal în scopurile menționate mai sus, însă dumneavoastră aveți nevoie de date pentru a constata, exercita sau apăra un drept în instanță; sau (iv) v-ați opus prelucrării, pentru intervalul de timp în care să verificăm dacă temeiurile legitime ale operatorului de date prevalează asupra drepturilor persoanei vizate;
Dreptul de a vă retrage consimțământul pentru prelucrare, atunci când prelucrarea are la bază consimțământul, fară a afecta legalitatea prelucrării efectuate până în momentul respectiv;
Dreptul de a vă opune cu privire la prelucrarea datelor cu caracter personal din motive legate de situația particulară în care vă aflați, atunci când prelucrarea se întemeiază pe interes legitim, precum și de a vă opune, în orice moment, prelucrării datelor în scopuri de marketing direct, inclusiv crearea de profiluri;
Dreptul de a nu fi obiectul unei decizii bazate exclusive pe prelucrare automatizată, inclusiv crearea de profiluri, care produce efecte juridice care privesc persoana vizată sau o afectează în mod similar într-o măsură semnificativă;
Dreptul la portabilitatea datelor, însemnând dreptul de a vă primi datele cu caracter personal pe care le-ați furnizat operatorului de date într-o forma structurata, utilizata în mod curent și care poate fi citită automat, precum și dreptul de a transfera respectivele date către un alt operator, în cazul în care prelucrarea se bazează pe consimțământul dumneavoastră sau executarea unui contract și este efectuată prin mijloace automate;
Dreptul de a depune o plangere în fața Autorității Naționale de Supraveghere a Prelucrării Datelor cu Caracter Personal (ANSPDCP, cu sediul în B-dul G-ral. Gheorghe Magheru 28-30, Sector 1, cod poștal 010336, București, România) și dreptul de a vă adresa instanțelor de judecată competente.
[bookmark: _Hlk511208816]Exercitarea drepturilor menționate mai sus poate fi făcută în orice moment. 
În vederea exercitării acestor drepturi, vă recomandăm să transmiteți o cerere la adresa dataprotection@testcentral.ro. 

D.G.A.S.P.C. SECTOR 2                                           GIUNTI PSYCHOMETRICS ROMANIA SRL Director General							Administrator 










ANEXA 3

Instrumente psihometrice


[bookmark: _Hlk67495978]Nr. 00014065 – 00004511 din 10.07.2026 (Giunti Psychometrics Romania SRL)
Nr. 87/265782/17.07.2026 (DGASPC Sector 2)



	NR
	PRODUS
	Q
	P.U.
	VALOARE FARA TVA
	VALOARE CU TVA

	1
	Manualul MCMI-III - Manualul MCMI-III
	1
	746,92
	746,92
	829.08 RON

	2
	Ghid pentru scorare manuală pentru MCMI-III - Ghid pentru scorare manuală pentru MCMI-III
	1
	89,42
	89,42
	108.20 RON

	3
	Broșură de adaptare pentru MCMI-III - Broșură de adaptare pentru MCMI-III
	1
	102,83
	102,83
	124.42 RON

	4
	Caiet de testare pentru MCMI-III - Caiet de testare pentru MCMI-III
	5
	120,98
	604,90
	731.93 RON

	5
	Foaie de scorare manuală pentru MCMI-III - Foaie de scorare manuală pentru MCMI-III
	10
	11,84
	118,40
	143.26 RON

	6
	Foaie de răspuns pentru MCMI-III - Foaie de răspuns pentru MCMI-III
	10
	13,62
	136,20
	164.80 RON

	7
	Fișă de profil pentru MCMI-III - Fișă de profil pentru MCMI-III
	10
	13,62
	136,20
	164.80 RON

	8
	Set grile transparente pentru scorare MCMI-III - Set grile transparente pentru scorare MCMI-III
	1
	508,12
	508,12
	614.83 RON

	9
	Manualul MMPI-2 - Manualul MMPI-2
	1
	1.015,18
	1.015,18
	1,126.85 RON

	10
	Caiet de testare MMPI2 - Caiet de testare MMPI2
	5
	55,97
	279,85
	338.62 RON

	11
	Foaie de răspuns MMPI-2 - Foaie de răspuns MMPI-2
	30
	10,57
	317,10
	383.69 RON

	12
	Punct online de scorare MMPI-2 - Punct online de scorare MMPI-2
	30
	61,81
	1.854,30
	2,243.70 RON

	 
	TOTAL
	 
	
	5.909,42
	6,974.18 RON




CUMPARATOR                                                                                VANZATOR
D.G.A.S.P.C. SECTOR 2                                           GIUNTI PSYCHOMETRICS ROMANIA SRL Director General							Administrator 

	
	
	
	
	



